Անվան այլ կիրառումների համար տե՛ս՝ Փոքրիկ իշխանը (այլ կիրառումներ)

**Փոքրիկ իշխանը** (ֆր.՝ Le Petit Prince), ֆրանսիական մուլտֆիլմ։ Նկարահանված է հայտնի «Փոքրիկ իշխանը» գրքի հիման վրա, որը գրել է Անտուան դը Սենտ-Էքզյուպերին։ Ռեժիսորը Մարկ Օսբորնն է, որը նկարահանել է նաև «Քունգ ֆու Պանդա» մուլտֆիլմը։

Մուլտֆիլմի պրեմիերան կայացել է Կաննի կինոփառատոնում 2015 թվականին, ԱՄՆ-ում` 2016 թվականի մարտի 18-ին։ Մուլտֆիլմի ռուսական տարբերակը թողարկվել է 2015 թվականի դեկտեմբերի 24-ին։

Մուլտֆիլմն ունի 77.5 միլիոն դոլար բյուջե։

Սյուժե
------

Փոքրիկ աղջնակի մայրիկը ցանկանում էր, որ իր աղջիկը ընդունվեր միջազգային ակադեմիա։ Աղջկա հոգսը հեշտացնելու համար մայրը տուն է գնում այդ ուսումնական հաստատության մոտակայքում, բայց այդ տան հարևանությամբ մի շատ հին ու լքված տուն կա։ Մայրիկը աղջկա համար «կյանքի ծրագիր» է մշակում և այն փակցնում խոհանոցի պատին։ Համաձայն սույն ծրագրի` աղջիկը պատրաստվում է նոր ընդունելության քննության, որը տեղի կունենա աշնան սկզբին։ Եվ այն պահին, երբ նա պատրաստվում էր քննությանը, նրանց նոր տան պատին ինչ-որ ինքնաթիռի պտուտակ է հարվածում, որը փորձում էր դուրս գալ կողքի լքված տնից և որպես փոխհատուցում հարևանը աղջկան մետաղադրամներով լի տարա է տալիս։ Հաջորդ օրը հաշվելով մետաղադրամները` նա գտնում է մի փոքր սուր և խաղալիք Փոքրիկ իշխան։ Աղջիկը կարդում է իշխանի պատմության մի մասը, որը թղթե ինքնաթիռի տեսքով նրա օդաչու հարևանն էր ուղարկել և հյուր է գնում վերջինիս։ Օդաչուն աղջկան պատմում է Փոքրիկ իշխանի պատմությունը, նրա կյանքի և արկածների մասին, թե ինչպես են նրանք հանդիպել միմյանց Սահարա անապատում։

Փոքրիկ իշխանը մեկնել էր իր աստերոիդից վարդի հանդեպ ունեցած սիրո համար։ Ընկնում է ուրիշ աստերոիդների վրա, որտեղ ծանոթանում է Փառասերի հետ, որը ձգտում է ծափահարությունների, թագավորի հետ, ով ցույց է տալիս, որ իշխում է աշխարհին։ Հետո Փոքրիկ իշխանը ընկնում է Երկիր մոլորակի վրա, և առաջինն ու վերջինը, որը նրան հանդիպում է, օձն էր։ Աղջկան դուր է գալիս այս պատմությունը, բայց նա չի հասկանում դրա ավարտը՝ միթե օդաչուն գնացել էր և անապատում մենակ էր թողել Փոքրիկ իշխանին։ Օդաչուն և աղջիկը, չունենալով իրավունք, գնում են, որպեսզի շարժի գցեն հին մեքենան։ Նրանց բռնում է ոստիկանը, ում շնորհիվ մայրիկն իմանում է աղջկա և օդաչուի ընկերության մասին։ Օդաչուն ընկնում է հիվանդանոց, իսկ աղջիկը գիշերը ինքնաթիռով թռչում է Փոքրիկ իշխանին որոնելու։ Նա գտնում է մի մոլորակ, որտեղ միայն մեծահասակներ են։ Փոքրիկ իշխանը ծխնելույզ մաքրող է աշխատում։ Աղջիկը օգնում է նրան գործարանի համար հավաքել աստղերը և վերադառնալ իր մոլորակ։ Փոքրիկ իշխանը նորից սովորական մի տղա է դառնում, բայց իր մոլորակի վրա մի մեծ բաոբաբ է աճել, իսկ իր սիրելի վարդը՝ մահացել։ Բայց աղջիկը մնում է նրա հետ, քանի որ միայն սիրտն է սրատես։

Հաջորդ առավոտյան աղջիկը մայրիկի հետ հիվանդանոց է գնում՝ օդաչուին տեսության։ Այս կապակցությամբ նրանք նստում են տանիքին և հեռադիտակի օգնությամբ նայում աստղերին, ու աղջիկը լսում է Փոքրիկ իշխանի ծիծաղը։ Տիտրերից հետո ևս մեկ տեսարան կա։ Աղջիկը ամեն դեպքում ընդունվում է միջազգային ակադեմիան, որի համար պատրաստվում էր։ Դասերից մեկի ընթացքում աղջիկը գրատախտակին նկարել էր գլխարկ և հարցրել, թե ինչ է նկարում պատկերված ու ասել, որ այն գլխարկ չէ։

Դերերում
--------

| Դեր | Բնօրինակ հնչյունավորում | Անգլերեն հնչյունավորում | Ռուսերեն հնչյունավորում |
| --- | --- | --- | --- |
| Աղջիկ | Կլարա Պուանկարե | Մաքենզի Ֆոյ | Ուլյանա Իվաշենկո |
| Օդաչու | Անդրե Դյուսոլե | Ջեֆ Բրիջես | Սերգեյ Գարմաշ |
| Մայր | Ֆլորենս Ֆորեսթի | Ռեյչել Մակադամս | Եկատերինա Կլիմովա |
| Փոքրիկ իշխան | Անդրեա Սանտամարիա | Ռայլի Օսբորն | Մատվեյ Նեկրասով |
| Պարոն իշխան | Գիյոմ Կանե | Փոլ Ռադ | Ալեքսանդր Օլեշկո |
| Աղվես | Վենսան Կասել | Ջեյմս Ֆրանկո | Կոնստանտին Խաբենսկի |
| Վարդ | Մարիոն Կոտիյար |  | Չուլպան Խամատովա |
| Օձ | Գիյոմ Գալեն | Բենիսիո դել Տորո | Իգոր Կոստոլևսկի |
| Ուսուցիչ | Բերնար Տիֆեն | Փոլ Ջամատի |  |
| Թագավոր |  | Բեդ Քորթ |  |
| Գործարար | Վենսան Լինդոն | Ալբերտ Բրուկս | Սերգեյ Չիխաչյով |
| Փառասեր | Լորան Լաֆիտ | Ռիկի Ջերվեյս | Անդրեյ Լեոնով |
| Դայակ |  | Ժակի Բարնբրուկ |  |
| Հարևան |  | Մարսել Բրիջես |  |
| Ոստիկան | Պասկալ Լեժիտիմյուս | Ջեֆի Բրենեն |  |

Սաունդթրեք
----------

Մուլտֆիլմի սաունդթրեքերի շարքը, որը կազմել են Ռիչարդ Հարվին, Հանս Ցիմեր և Քեմիլին, թողարկվել է 2015 թվականի հուլիսի 24-ին Because Music-ի օգնությամբ։ 

* Preparation
* Suis-moi (feat. Camille) ("Turnaround" in English)
* The Life Plan
* Driving
* Equation (feat. Camille)
* The Interview
* Le Tour de France en Diligence (feat. Camille)
* Plan B
* Getting on with It
* Amongst the Coins
* Top Floor Please
* Ascending
* Parachutes
* Draw me a Sheep
* Stars
* The Fox
* The Journey
* The Absurd Waltz
* Suis-moi (Reprise) (feat. Camille)
* Recovery
* Trapped Stars
* Farewell
* Escape
* Finding the Rose
* Growing Up

Քննադատություն
--------------

Մուլտֆիլմը դրական արձագանք է ստացել կինոքննադատների կողմից։ Rotten Tomatoes կայքում մուլտֆիլմն ունի 95% վարկանիշ և բարձր գնահատական (10 բալից՝ 7,2), իսկ Metacritic կայքում՝ 100-ից 70 միավոր։

Ծանոթագրություններ
------------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑

Արտաքին հղումներ
----------------

* Պաշտոնական կայք
* The Little Prince(անգլ.) ֆիլմը Internet Movie Database կայքում
* Production Notes Արխիվացված 2016-03-05 Wayback Machine (PDF)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փոքրիկ իշխանը (մուլտֆիլմ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Չափորոշչային վերահսկողություն | LCCN: no2015167713 |

 |